**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ, ПОСЛЕДНО ИЗМ. И ДОП. С РЕШЕНИЕ №13, ВЗЕТО С ПРОТОКОЛ №1 ОТ 23.01.2019Г. НА ОБЩИНСКИ СЪВЕТ - ПЛОВДИВ.**

**ВНОСИТЕЛ: ИНЖ. ИВАН ТОТЕВ – КМЕТ НА ОБЩИНА ПЛОВДИВ**

 ***Проект***

 Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на е-mаil адрес:pno@abv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ.**

**I. Причини, които налагат приемането на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив:**

С Доклад с вх. № 19МЗ29/20.03.2019 г., предоставен от д-р Огнян Тодоров – Директор на Регионален природонаучен музей – Пловдив, се отправя предложение да бъдат актуализирани част от сега действащите цени на услугите, предоставяни на посетителите на музея, съгласно Приложение № 8, 8.2 „Цени на услуги и права, предоставяни от Регионален природонаучен музей - Пловдив“ към Наредбата за определянето и администрирането на местните такси и цени за услуги на територията на община Пловдив, както следва:

 **1.** Да бъде променена цената на билетите в т. **1.2 „За ученици,** **студенти“** и **1.3 „За възрастни“** към т. **1. „Вход за експозицията“** по посока на увеличение с 1,00 (един) лев;

**2.** Да се понижи с 1.00 (един) лев цената на билета, фиксирана в т. **5.1.3 „За възрастни“**, за да се диференцират цените за 2D прожекция от 3D, която е по-скъпа технология;

**3.** Да се понижи с 1.00 (един) лев цената на билета, посочена в т. **5.2.1 „От 5 до 50 възрастни/на човек“**, с оглед диференциране на цените за 2D прожекция от 3D, която е по-скъпа технология;

**4.** Да бъде променена т. **6.1** за зала „Тропик“ от „Деца до 4 години“ **на „Деца до 7 години”** и да се повиши цената на 1.00 (един) лев за вход, за да се уеднакви с категория Вход за експозицията “Деца до 7 години”;

**5.** Да бъде променена т. **6.2** за зала „Тропик“ от „За деца над 4 години, за ученици, студенти” на **„За ученици, студенти”** и цената за вход да се повиши от 2.00 (два) лева на 3.00 (три) лева.

**6.** В забележката към таблицата с цени на услуги, предоставяни на посетителите на музея, да бъде упоменато, че комбинираните билети не важат за 3D прожекции.

Така изложените промени се налагат от обстоятелството, че са направени подобрения и разширение на съществуващите зали Сладководен аквариум и Морски аквариум, които са част от експозицията на Регионален природонаучен музей - Пловдив, както и с обогатяване на експозицията с нови препарати на редки животински видове.

За нагледност директорът на музея прилага проект на актуализирано Приложение № 8, 8.2.

Предвид посоченото дотук, е видна необходимостта от приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив.

При изработването на проекта на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – С оглед на увеличените разходи по поддръжка на аквариума на Регионалния природонаучен музей – Пловдив, както и с обогатяване на експозицията с нови препарати на редки животински видове, следва да се актуализира Приложение № 8, 8.2 „Цени на услуги и права, предоставяни от Регионален природонаучен музей - Пловдив“ към Наредбата, в частта на цените, посочени в точки **1.2, 1.3, 5.1.3, 5.2.1, 6.1 и 6.2,** и на забележката към цитираното приложение.

Горепосочените обстоятелства налагат необходимостта от приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив.

**Принципът на обоснованост** – Изготвянето на Наредба за изменение и допълнение на Наредбата за определянето и администрирането на местните такси и цени на услугите на територията на община Пловдив се обосновава с разпоредбите на чл.21, ал.1, т.23 и ал.2 от ЗМСМА във вр. с чл.8, чл.11, ал.3 и чл.15, ал.1р чл.26 и чл.28 от ЗНА, във вр. с чл.75, чл.76, ал.3, чл.77 и чл.79 от АПК, във вр. с с чл.3, ал.2 и чл.12, ал.1 и ал.4 от Наредбата за определянето и администрирането на местните такси и цени на услугите на територията на община Пловдив.

**Принципите на предвидимост и откритост** са спазени – Проектът с мотивите и частичната оценка на въздействието на проекта на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив са публикувани на интернет страницата на община Пловдив за навременно информиране и предоставяне на становища и предложения от заинтересованите групи.

**Принципът на съгласуваност** – чрез сайта на община Пловдив проектът на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив заедно с мотивите и частичната оценка на въздействието, публично са предоставени на заинтересованите лица, като в предложението до Общински съвет - Пловдив ще бъдат взети предвид направените предложения и дадените становища.

**Принципът на субсидиарност, пропорционалност и стабилност** – Предложеното приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив е в съответствие с нормативните актове от по-висока степен.

При изработване на проекта на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив е спазен чл.18а от Закона за нормативните актове, както и разпоредбите на глави II и III от същия. Извършена е частична оценка на въздействието на исканото изменение и допълнение на съществуващата Наредба.

 **II. Цел на приемане на Наредба за условията и реда за упражняване правата на собственост на община Пловдив в търговски дружества с общинско участие в капитала.**

Целта на приемането на настоящите изменения и допълнения е да бъде реализирано предложението на Регионалния природонаучен музей – Пловдив.

**III. Финансови средства, необходими за прилагането на Правилника**

Не са необходими финансови средства за прилагането на Наредбата.

**IV. Очаквани резултати –** Повишаването на цените на билетите за посещение на Регионален природонаучен музей – Пловдив от ученици, студенти и възрастни ще спомогне за посрещането на необходимите разходи по издръжката на аквариума на музея и живите експонати в него и ще даде възможност на посетителите да обогатят своето преживяване в музея вследствие на новостите, които са част от експозицията.

 **V. Анализ за съответствие с правото на Европейския съюз**

 Предлаганото приемане на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив е в съответствие с нормативните актове от по-висока степен, както и с това на европейското законодателство.

 С приемането на Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив се приема подзаконов нормативен акт за прилагане на отделни разпоредби на Закона за местното самоуправление и местната администрация, Закона за нормативните актове, Административнопроцесуалния кодекс, Закона за местните данъци и такси и други приложими законови разпоредби, поради което съответствието на Наредбата с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на Република България.

 В изпълнение на изискванията на Закона за нормативните актове е извършена частична оценка на въздействието на проекта на подзаконовия нормативен акт.

 Проектът на подзаконовия нормативен акт е публикуван на официалната страница на община Пловдив на **28.03.2019г.** за обществено обсъждане.

Към публикувания проект е прикачена и частична оценка на въздействието на проекта на Наредба за изменение и допълнение на Наредбата за определянето и администрирането на местните такси и цени на услуги на територията на Община Пловдив.

В рамките на законовия 30-дневен срок за обществени консултации ще бъдат взети предвид предложенията и становищата по проекта на Наредбата за изменение и допълнение на Наредбата за определянето и администрирането на местните такси и цени на услуги на територията на Община Пловдив, като същите ще бъдат публикувани на интернет страницата на община Пловдив в предвидения от закона срок. Публикуваната справка ще отразява постъпилите предложения заедно с обосновка за неприетите предложения, като същите ще бъдат оповестени от вносителя преди приемането на акта на Общински съвет – Пловдив.

 **Правни основания:** чл.21, ал.1, т.23 и ал.2 от ЗМСМА във вр. с чл.8, чл.11, ал.3, чл.15, ал.1, чл.26 и чл.28 от ЗНА, във вр. с чл.75, чл.76, ал.3, чл.77 и чл.79 от АПК, във вр. с с чл.3, ал.2 и чл.12, ал.1 и ал.4 от Наредбата за определянето и администрирането на местните такси и цени на услугите на територията на община Пловдив.

**ПРОЕКТ ЗА РЕШЕНИЕ:**

**1.** Приема Наредба за изменение и допълнение на Наредбата за определянето и администрирането на местните такси и цени на услуги на територията на община Пловдив.

 **§1. Отменя Приложение № 8, 8.2.** „Цени на услуги и права, предоставяни от Регионален природонаучен музей - Пловдив“, и приема **ново Приложение № 8, 8.2.** „Цени на услуги и права, предоставяни от Регионален природонаучен музей - Пловдив“, както следва:

|  |  |  |
| --- | --- | --- |
| № | **РЕГИОНАЛЕН ПРИРОДОНАУЧЕН МУЗЕЙ – ПЛОВДИВ**(изм. и доп. с Р.205, Пр.№11 от 21.06.2017г. ,изм. и доп. с Р. №8, Пр.№1 от 23.01.2018г., изм. и доп. с Р. №….., Пр.№…. от……..2019г.)ВИД НА УСЛУГАТА | **Цена без ДДС, в лева** |
|   |
| 1. | **Вход за експозицията** |  |
| 1.1 | За деца до 7 години | 1.00 |
| 1.2 | За ученици, студенти | 4.00 |
| 1.3 | За възрастни | 6.00 |
| **2.** | **Специализирана беседа** |   |
| 2.1 | На български език | 10.00 |
| 2.2 | На чужд език | 20.00 |
| **3.** | **Видеопрезентации** | 15.00 |
| **4.** | **За снимане в залите** |   |
| 4.1 | С фотоапарат | 2.00 |
| 4.2 | С видеокамера | 4.00 |
| **5.** | **Вход за планетариум** |   |
| 5.1 | Единични билети 2D: |   |
| 5.1.1 | За деца до 7 години | 3.00 |
| 5.1.2 | За ученици, студенти | 7.00 |
| 5.1.3 | За възрастни | 10.00 |
| 5.2 | Групови билети 2D: |   |
| 5.2.1 | от 5 до 50 възрастни/ на човек | 7.00 |
| 5.2.2 | от 5 до 50 ученици и студенти / на човек | 6.00 |
| 5.3. | Единични билети 3D: |   |
| 5.3.1. | За деца до 7 години | 4.00 |
| 5.3.2. | За ученици, студенти | 8.00 |
| 5.3.3. | За възрастни | 11.00 |
| 5.4. | Групови билети 3D: |   |
| 5.4.1. | от 5 до 50 възрастни/ на човек | 8.00 |
| 5.4.2. | от 5 до 50 ученици и студенти / на човек | 7.00 |
| **6.** | **Вход за зала „Тропик“** |   |
| 6.1 | Деца до 7 години | 1.00 |
| 6.2 | За ученици, студенти | 3.00 |
| 6.3 | За възрастни | 4.00 |
| **7.** | **Комбинирани билети (Екпспозиция, Планетариум, Зала Тропик)** |   |
| 7.1 | За ученици, студенти | 10.00 |
| 7.2 | За възрастни  | 16.00 |
| **8.** | **Ползване на зала от сградата на музея, на ден** | 100.00 |
| **Забележка: Входът на Музея е безплатен за следните посетители и събития, срещу представяне на валиден документ , както следва:**•                  *Комбинираните билети не важат за 3D прожекции;*•                  *Всеки първи четвъртък от месеца - за учащи,пенсионери и деца до 7 години;*•                  *За водачи на организирани групи над 10 души;*•                  *За хора със специфични потребности (след представяне на валиден документ);*•                  *За членове на ИКОМ, ИКОМОС u журналисти - срещу съответната легитимация;*•                  *За официални делегации и гости на община Пловдив;*•                  *За дарителите на музея, членовете на НПО Приятели на РПНМ-Пловдив;*•                  *За бивши и настоящи служители;*•                  *На 6 септември - Празник на Съединението на България и град Пловдив;*•                  *На 18 май - Европейска нощ на музеите и галериите;*•                  *В Пловдивска нощ на музеите и галериите* |

**ПРЕХОДНИ И ЗАКЛЮЧИТЕЛНИ РАЗПОРЕДБИ**

 **§2.** Наредбата за изменение и допълнение на Наредбата за определянето и администрирането на местните такси и цени на услуги на територията на община Пловдив е приета с Решение № ………, взето с Протокол № ….. от ……..г.

 **§3.** Изпълнението на Наредбата се възлага на Кмета на община Пловдив.